Danski prolaz
Danski prolaz (danski: Danmarksstrædet; islandski: Grænlandssund) jest morski prolaz koji se nalazi između Islanda na jugoistoku i Grenlanda na sjeverozapadu. Skandinavsko poluostrvo se nalazi istočno od ovog prolaza. Povezuje Grenlandsko more, koje je produžetak Arktičkog okeana sa Irmingerovim morem koje je dio Atlantskog okeana. Prolaz je dužine od otprilike 480 km a na najširem dijelu je širok približno 290 km. Najveći svjetski podvodni vodopad, teče niz zapadnu stranu Danskog prolaza i poznat je kao katarakta danskog prolaza. Tokom Drugog svjetskog rata, 24. maja 1941. dogodila se pomorska bitka u danskom prolazu kada je njemački bojni brod Bismarck potopio britanski bojni brod HMS Hood, koji je eksplodirao i tom prilikom su preživjela samo trojica od 1418 članova posade. Osim toga i brod HMS Princ od Velsa je ozbiljno oštećen tokom bitke. Bismarck je ušao u Atlantik preko ovog moreuza, ali oštećenja zadobijena u borbi, u kombinaciji s britanskim avionskim napadima dovela su do njegovog potonuća tri dana kasnije.